b'\n_START_ARTICLE_\nBarna i Bakkebygrenda\n_START_PARAGRAPH_\nBarna i Bakkebygrenda (svensk: Barnen i Bullerbyn) er en barneflokk i et univers som brukes i Astrid Lindgrens b\xc3\xb8ker. Karakterene bor i tre hus ved siden av hverandre i en liten grend._NEWLINE_I Nordg\xc3\xa5rden bor s\xc3\xb8strene Berit (Britta) og Anna, i Mellomg\xc3\xa5rden bor fortelleren Lisa med sine storebr\xc3\xb8dre Lars (Lasse) og Bosse og i S\xc3\xb8rg\xc3\xa5rden bor Ole (Olle) og lilles\xc3\xb8stera hans, Kristi (Kerstin). Selv om sistnevnte ogs\xc3\xa5 er et barn i Bakkebygrenda, er hun bare ett eller to \xc3\xa5r gammel, mens de andre er i ti\xc3\xa5rsalderen, s\xc3\xa5 hun er sjelden med p\xc3\xa5 hva de andre gj\xc3\xb8r._NEWLINE_Bakkebygrenda finnes i virkeligheten, men stedet heter egentlig Sevedstorp, og var Astrid Lindgrens fars barndomsby. Astrid Lindgren s\xc3\xa5 p\xc3\xa5 seg selv som et bakkebygrendbarn, da mye av det som blir fortalt i b\xc3\xb8kene er minner fra hennes egen barndom.'